ลือกระฉ่อน! กลุ่มทุนเฮลท์แคร์เตรียมเทกฯ OCEAN
ลือกระฉ่อน! กลุ่มทุนผู้ดำเนินธุรกิจสุขภาพ เตรียมตัวเข้าเทกโอเวอร์หุ้น OCEAN คาดทำเทนเดอร์ฯราคา 2.00-2.20 บ. หลังแอบเก็บหุ้นในกระดาน-biglot มาร่วม 2 เดือน
28 ก.พ. 2560

ลือกระฉ่อน! กลุ่มทุนผู้ดำเนินธุรกิจสุขภาพ เตรียมตัวเข้าเทกโอเวอร์หุ้น OCEAN คาดทำเทนเดอร์ฯราคา 2.00-2.20 บ. หลังแอบเก็บหุ้นในกระดาน-biglot มาร่วม 2 เดือน
ผู้สื่อข่าวรายงานว่า ในวันนี้ (28 ก.พ.) ได้เกิดกระแสข่าวลือว่า บริษัทนอกตลาดหลักทรัพย์ผู้ดำเนินธุรกิจเกี่ยวกับสุขภาพ อยู่ระหว่างเข้าซื้อกิจการบริษัท โอเชี่ยน คอมเมิร์ช จำกัด (มหาชน) หรือ OCEAN ซึ่งคาดว่าจะมีการเทนเดอร์ ออฟเฟอร์ ที่ราคา 2.00-2.20 บาท
โดยก่อนหน้านี้ หุ้น OCEAN มีการซื้อขายผ่านกระดานรายใหญ่ (big lot) หลายครั้งด้วยกัน รวมทั้งสิ้นประมาณ 80 ล้านหุ้น อีกทั้งได้มีการเก็บหุ้นสะสมหุ้นในกระดานเป็นระยะเวลาประมาณ 2 เดือน คาดว่าขณะนี้มีจำนวนหุ้นไม่น้อยกว่า 200 ล้านหุ้น นอกจากนี้มีการตั้งข้อสังเกตว่า คณะกรรมการที่ได้รับการแต่งตั้งใหม่ แทนกรรมการที่ลาออก น่าจะเป็นกลุ่มใหม่ที่จะเข้ามาบริหารแทน 
ด้านราคาหุ้นล่าสุด ณ เวลา 14.16 น. ราคาหุ้นอยู่ที่ 1.49 บาท ปรับตัวขึ้น 0.01 บาท หรือ 0.68% ด้วยมูลค่าซื้อขาย 19.96 ล้านบาท ซึ่งราคาหุ้นปรับตัวขึ้นเป็นวันที่ 3 ติดต่อกัน นับตั้งแต่ราคาอยู่ที่ระดับ 1.38 บาท เมื่อวันที่ 24 ก.พ.60